Tijelo plutalo među brodicama: U uvali našli mrtvog muškarca

Službenih informacija iz zadarske policije o ovom slučaju, osim potvrde da je riječ o mlađem muškarcu, još uvijek nema. Uzrok smrti tek treba biti utvrđen

<p>Nakon dojave građana, zadarska policija je u noćas u uvali Jazine pronašla mrtvo tijelo muškarca. Kako neslužbeno doznajemo, radi se o mlađoj muškoj osobi.</p><p>Bila su tri sata iza ponoći kad je nekolicina građana šetala uz more na Obali kneza Branimira, u blizini Veslačkog kluba u uvali Jazine. Nepomično tijelo su uočili među privezanim brodicama i nazvali policiju.</p><p>Na teren su izašli policajci i Hitna pomoć, ali nesretnom muškarcu više nije bilo pomoći.</p><p>Iz zadarske policije potvrdili su nam vijest, ali za daljnje informacije bili su nedostupni te kazali kako će rezultati obdukcije biti poznati sutra.</p><p>Neslužbeno pak doznajemo kako se radi o hrvatskom državljaninu i kako je uzrok smrti nesretan slučaj, odnosno utapanje, a točne informacije o uzroku i vremenu smrti znat će se u nedjelju. </p>